Ζητήματα βιοηθικής και ποιότητα ζωής σε ασθενείς με καρκίνο στόματος και γναθοπροσωπικής περιοχής
Creators: name: Γεωργίου, Χρήστος Αριστείδη
Publisher: name: Aristotle University of Thessaloniki
Year: 2016
Subjects: Καρκίνος στόματος και γναθοπροσωπικής περιοχής
Ποιότητα ζωής-Βιοηθική
Cancer of oral and maxillofacial region
Quality of life-Bioethics

description: Μετά από μια ιστορική αναδρομή της νόσου του καρκίνου και των ανά τους αιώνες διαγνωστικών και θεραπευτικών παρεμβάσεων, γίνεται μια αρχική προσέγγιση στον καρκίνο ως νοσολογική οντότητα και ειδικότερα στον καρκίνο της στοματικής και γναθοπροσωπικής περιοχής με αναφορά στα συμπτώματα, τους παράγοντες κινδύνου, την αιτιοπαθογένεια και τις ιδιαιτερότητες ανά εντόπιση. Στο επόμενο κεφάλαιο, σε κάθε επιμέρους εντόπιση κακοήθειας γίνεται ξεχωριστή αναλυτική αναφορά στους ιδιαίτερους βιοηθικούς προβληματισμούς και τα κομβικά ζητήματα ποιότητας ζωής με έμφαση στις προτεινόμενες θεραπευτικές παρεμβάσεις που μπορούν να αναβαθμίσουν την υγεία και την έννοια της Ποιότητας Ζωής (Quality of Life) σε αυτές τις κατηγορίες ασθενών. Ιδιαίτερα τονίζονται σε κάθε περίπτωση τα ζητήματα ενημέρωσης και συγκατάθεσης πριν τη διενέργεια παρεμβάσεων για λειτουργικούς, ογκολογικούς ή αισθητικούς λόγους. Στη συνέχεια, αναπτύσσονται επιμέρους πτυχές της θεραπείας του καρκίνου του στόματος. Υπογραμμίζεται ο ρόλος του ογκολογικού συμβουλίου, και ακολούθως γίνεται περιγραφή της επίδρασης που ασκεί η νόσηση από καρκίνο στην προσωπικότητα ανά αναπτυξιακό ηλικιακό στάδιο. Έπειτα, αναφέρεται ο αντίκτυπος των επιμέρους θεραπειών στην σωματοψυχική και κοινωνική οντότητα του ασθενούς. Τίθενται οι κομβικοί στόχοι στη θεραπεία του καρκίνου του στόματος. Μεγάλη βαρύτητα δίνεται στην έννοια της παραμόρφωσης του προσώπου σε σχέση με την ταυτότητα του και την εικόνα σώματος. Στη συνέχεια, αναπτύσσεται η σύγχρονη έννοια της σχετιζόμενης με την υγεία Ποιότητας Ζωής και η επίδραση του καρκίνου σε επιμέρους παραμέτρους όπως η φυσική δραστηριότητα, ο πόνος, η μάσηση, η ομιλία, η κατάποση, κλπ. Ακολούθως, αναζητείται ο βιοηθικός μίτος ανάμεσα στην ενημέρωση και την απόκρυψη της αλήθειας όσον αφορά στην αποκάλυψη ευαίσθητων ιατρικών πληροφοριών σε ασθενείς με καρκίνο, με αναφορά σε αρχές βιοηθικής, πολιτισμικές παραμέτρους και το νομικό πλαίσιο. Σε επόμενη ενότητα, σκιαγραφείται η ανακουφιστική ή παρηγορητική φροντίδα σε ασθενείς με χρόνιες και καταληκτικές παθήσεις και η αντιμετώπιση του καρκινικού πόνου. Συμπληρωματικά, περιγράφονται οι σύγχρονες έννοιες των Διαθηκών Ζωής και των Προγενέστερων Οδηγιών. Καταληκτικά, στην διπλωματική αυτή εργασία γίνεται αναφορά στη θεολογική, φιλοσοφική, δεοντολογική και νομική διάσταση της ποιότητας ζωής και της νόσησης από καρκίνο του στόματος και της γναθοπροσωπικής περιοχής.
description: After a historical recursion in the disease of cancer and the various diagnostic and therapeutic interventions through the centuries, we are doing an initial approach to cancer as a nosological entity, and particularly to cancer of oral and maxillofacial region, with reference to symptoms, risk factors, pathogenesis and specifics per localization. In the next chapter, we are doing an analytical reference to the specific bioethical speculations and major issues concerning quality of life for every category of oral and maxillofacial malignancy, with emphasis to the suggested therapeutic interventions that can upgrade health and quality of life in these patients. In every case, we point out the information and consent issues before any medical interventions for functional, oncological or aesthetic reasons. After that, we discuss various aspects of therapy of oral cancer. We develop the crucial role of the oncologic council, and we describe the impact of cancer in the personality for every developmental stage. In the next chapter, we analyze the sequalae of the various surgical and non-surgical therapies to body, mind and social entity of the patient. We point out the modern concept of health-related quality of life and the impact of cancer to parameters such as physical activity, pain, mastication, speech, ingestion, etc. We analyze the issue of facial deformation, in relation to the personal identity and body image. Furthermore, we are referring to the debate of informing or concealing the truth to the oncologic patient, with reference to bioethical principles and cultural parameters. We analyze the meaning of palliative care in chronic and advanced cancer patients, and the medical management of cancer pain. In addition, we describe the modern issues of living wills and advanced directives. Concluding, in this diplomatic thesis, we are referring to the philosophical, theological, ethical and legal dimensions of quality of life and cancer of oral and maxillofacial region.